ການເລືອກຕັ້ງ ຊຸດຈະມາເຖິງນີ້ ອາດ​ມີ​ການຈັດຄູ່ ແຂ່ງຂັນເລືອກຕັ້ງ ຄູ່ເກົ່າ ທີ່ເຄີຍລົງສະໝັກໃນ ປີ 2014 ນັ້ນຄືນ ອີກ
ນາຍ​ພົນປຣາ​ໂບ​ໂວ ຊູ​ບຽນ​ໂຕ ຂອງ​ອິນ​ໂດ​ເນ​ເຊຍ ອາດ​ຈະ​ໄດ້ມີ​ການປະ​ທະ​ກັນ​ກັບ​ປະທານາທິບໍດີ ​ໂຈ​ໂກ ວີ​ໂດ​ໂດ ເພຶ່ອການຈັດ​ຄູ່​ແຂ່ງຂັນ​ກັນ​ ໃນ​ການ​ລົງ​ສະໝັກ​ເລືອກ​ຕັ້ງ ໃນຊຸດຈະມາເຖິງນີ້.
ທ່ານນາຍພົນທະຫານ ປຣາໂບໂວ ຊູບຽນໂຕ (Prabowo Subianto) ຂອງອິນໂດ ເນເຊຍ ທີ່ອອກກິນເບ້ຍບໍານານແລ້ວ ອາດຈະໄດ້ມີການປະທະກັນກັບປະທານາທິ ບໍດີ ໂຈໂກ ວີໂດໂດ (Joko Widodo) ຊຶ່ງເປັນທີ່ຮູ້ກັນດີໃນຊື່ ໂຈໂກວີ (Jokowi) ສໍາລັບການຈັດຄູ່ແຂ່ງຂັນກັນໃນການລົງສະໝັກເລືອກຕັ້ງຂອງພວກເພິ່ນໃນປີ 2014 ຜ່ານມານັ້ນ ຄືນອີກ ທ່ານປຣາໂບໂວ (Prabowo) ໄດ້ສົ່ງກະແສຂ່າວ ໄປທົ່ວ ໃຫ້ຜູ້ຊົມຢູ່ໃນນະຄອນຫລວງ ຊາບ ເມື່ອທ່ານໄດ້ຈັດກອງປະຊຸມພັກ ຢູ່ໃນຕຶກອາຄານຂອງທ່ານ ໃນເຂດຈາວາ ຕາ ເວັນຕົກ (West Java) ແລະໄດ້ບອກສະມາຊິກພັກວ່າ "ຖ້າຫາກພັກເຈີຣິນດຣາ (Gerindra) ສັ່ງໃຫ້ຂ້າພະເຈົ້າກ້າວຂຶ້ນໄປແຂ່ງຂັນ ໃນການເລືອກຕັ້ງປະທານາທິບໍ ດີໃນຊຸດຈະມາເຖິງນີ້ ຂ້າພະເຈົ້າກໍພ້ອມແລ້ວ ທີ່ຈະຮັບເອົາພາລະໜ້າທີ່ອັນນັ້ນ " ອັນນີ້ ບໍ່ໄດ້ແມ່ນການປະກາດການລົງສະໝັກເລືອກຕັ້ງຂອງທ່ານທ່ານປຣາໂບໂວ ຢ່າງເປັນທາງການຫລາຍປານໃດ ເພາະອົງການສື່ມວນຊົນບາງແຫ່ງໄດ້ຕີຄວາມໝາຍຂອງຖະແຫລງການນັ້ນ — ວ່າມັນຕ້ອງໄດ້ມີຄຸນນະສົມບັດຫລາຍອັນກວ່ານັ້ນ ພັກເຈີຣິນດຣາ (Gerindra) ບໍ່ມີຄະແນນສຽງພຽງພໍ ທີ່ຈະສາມາດ ມີຜູ້ລົງສະໝັກ ເລືອກຕັ້ງຂອງຕົນເອງໄດ້ ແລະຕ້ອງໄດ້ເຮັດໃຫ້ມີການເຕົ້າໂຮມສາມັກຄີກັນ ຢ່າງ ແໜ້ນແກ່ນກ່ອນ ດັ່ງທີ່ທ່ານ ລຽມ ກັມມອນ (Liam Gammon) ນັກລັດຖະສາດ ທີ່ມະຫາວິທະຍາໄລແຫ່ງຊາດຂອງອັອສຕຣາເລຍ (link: ) ເວົ້າວ່າ "ທ່ານປຣາໂບໂວ (Prabowo) ມີຄວາມຮູ້ສຶກເປັນສອງ ຈິດ ສອງໃຈແທ້ໆ ໃນການທີ່ຈະລົງສະໝັກເລືອກຕັ້ງເປັນປະທານາທິບໍດີອີກ," ຖ້າຫາກ ທ່ານປຣາໂບໂວ ບໍ່ລົງສະໝັກເລືອກຕັ້ງແລ້ວ, ໂອກາດທີ່ທ່ານຈະເຂົ້າໄປ ຮ່ວມເຮັດວຽກນໍາທ່ານໂຈໂກວີ (Jokowi) ປະທານາທິບໍດີຄົນປັດຈຸບັນໃນນາມຮອງ ປະທານາທິບໍດີແມ່ນໜ້ອຍຫລາຍ— ຊຶ່ງໄດ້ມີການພິຈາລະນາເຮັດເຊັ່ນນັ້ນຄືກັນຢູ່ ໃນການເລືອກຕັ້ງໃນປີ 2014, ອີງຕາມພັກເຈີຣິນດຣາ (Gerindra) (link: ) ມີສິ່ງດຽວທີ່ປາກົດວ່າເປັນທີ່ຈະແຈ້ງກໍຄື ການເລືອກຄົນລົງແຂ່ງຂັນຈະຖືກໝູນວຽນ ປ່ຽນກັນໄປສໍາລັບການເລືອກຕັ້ງໃນປີ 2019 ນີ້, ແລະເປັນໄປໄດ້ສູງທີ່ສຸດວ່າ ຈະມີ ການຈັດຄູ່ແຂ່ງຂັນກັນຄືນໂດຍກົງ